ประจำเดือนมาไม่ปกติเพิ่งเป็นเดือนนี้เดือนแรก ซึ่งจากการนับแล้วประจำเดือนจะมาในช่วงประมาณวันที่ 12 แต่ตอนนี้วันที่ 21 แล้วยังไม่มาต้องทำอย่างไรบ้างคะ อาการตกขาวยังมาปกติ การมีเพศสัมพันธ์ใส่ถุงยางทุกครั้ง แต่ในช่วงที่ผ่านมาจะนอนดึกและทานอาหารไม่ค่อยตรงเวลานี่จะมีส่วนเกี่ยวข้องไหมคะ
สวัสดีค่ะ หากประจำเดือนขาดไปหลายวันแล้ว แนะนำควรลองตรวจหาการตั้งครรภ์ดูก่อน เพราะการใช้ถุงยางอนามัยนั้น ก็ไม่สามารถป้องกันการตั้งครรภ์ได้ 100% หากตรวจไม่พบ ก็จะไม่ได้เกิดจากการตั้งครรภ์ แต่อาจเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นทั้งนี้ หากที่ผ่านมา มีการนอนดึก ก็อาจเป็นสาเหตุที่ทำให้ประจำเดือนมาช้าได้ค่ะ ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ